Ela Bhatt vuonna 2013
**Ela Ramesh Bhatt** (7. syyskuuta 1933 – 2. marraskuuta 2022) oli intialainen kansalaisaktivisti, joka oli Self Employed Women's Association (SEWA) -ammattiyhdistysliikkeen perustaja ja pääsihteerinä vuosina 1972–1996. Gujarat Vidyapith -yliopiston kansleri vuodesta 2015 alkaen.

Elämä
-----

Bhattin ammattiyhdistystoiminta alkoi vuonna 1955, jolloin hän osallistui Intian tekstiilityöläisten ammattiyhdistyksen toimintaan. Vuonna 1968 hänet valittiin johtamaan järjestön naisosastoa. Tekstiilityöläisten ammattiyhdistys innoitti häntä perustamaan SEWA:n parantamaan naisten asemaa kotimaansa työmarkkinoilla. Hänen johdollaan SEWA aloitti vuonna 1974 lainojen myöntämisen köyhille naisille, jotta nämä voisivat perustaa yrityksiä. Hän osallistui samanlaisella periaatteella toimivan Women’s World Banking -järjestön perustamiseen 1979. SEWA:n toiminnan ansiosta useat naiset ovat vapautuneet miespuolisten sukulaistensa sekä aviomiestensä taloudellisesti hallinnasta. Järjestäytyneinä naispuoliset työntekijät ovat myös pystyneet vaatimaan parempaa palkkaa tekemästään työstä. Intian presidentti nimitti hänet Rajya Sabhan jäseneksi 12. toukokuuta 1986. Hän toimi tehtävässä 26. syyskuuta 1988 asti. Bhatt kuului Nelson Mandelan perustamaan Global Elders -neuvostoon sen perustamisesta alkaen vuonna 2007. Vuoden 2016 marraskuusta alkaen hän on ollut Global Eldersin emeritusjäsen. Hän toimi gandhilaisen Gujarat Vidyapith -yliopiston kanslerina vuodesta 2015, mutta jäi pois tehtävästä hieman ennen kuolemaansa 2022.

Palkinnot ja tunnustukset
-------------------------

Bhatt on saanut yhteiskunnallisen toimintansa seurauksena lukuisia palkintoja ja tunnustuksia. Vuonna 1977 hänelle myönnettiin Ramon Magsaysayn rauhanpalkinto, kotimaaltaan hän sai Padma Shrin (1985) ja Padma Bhushanin (1986). Hän sai Right Livelihood -palkinnon vuonna 1984 ansioistaan naisten järjestäytymisessä heidän asemansa parantamiseksi. Intian köyhien naisten aseman parantaminen toi hänelle myös Niwanon rauhanpalkinnon (2010). Vuonna 2011 hänelle myönnettiin Indira Gandhin rauhanpalkinto ansioista naisten voimaannuttamiseksi. Samana vuonna hän sai myös Harvardin yliopiston Radcliffe instituutin mitalin. Yhdysvaltain ulkoministeri Hillary Clinton antoi hänelle Global Fairness Initiative Award -palkinnon vuonna 2010. Kaksi vuotta myöhemmin Clinton luonnehti häntä yhdeksi useista sankarittaristaan.

Lähteet
-------

1. 1 2  Gandhian Ela Bhatt, grande dame of SEWA, passes away in Gujarat at 89 *The Times of India*.  3.11.2022. Bennett, Coleman & Co. Ltd. Viitattu 3.11.2022. (englanniksi)
2. 1 2  Bumiller, Elisabeth: The Jewel in the Town *The Washington Post*.  26.3.1995. Viitattu 5.3.2020.
3. ↑  Ela Bhatt: Indian labour leader *Encyclopædia Britannica*. Viitattu 5.3.2020.
4. 1 2  Bhatt, Shrimati Ela Ramesh *Rajya Sabha*. Viitattu 5.3.2020.
5. ↑  Ela Bhatt: Elders Emeritus *The Elders*. Viitattu 5.3.2020.
6. ↑  SEWA founder Ela Bhatt appointed new Gujarat Vidyapith Chancellor *Indian Express*.  9.3.2015. Viitattu 5.3.2020.
7. ↑  Ela Bhatt / Self-Employed Women’s Association (1984, India) *The Right Livelihood Foundation*. Viitattu 5.3.2020.
8. ↑  Ela Bhatt wins Japan’s Niwano Peace Prize *The Hindu*.  13.5.2010. Viitattu 5.3.2020.
9. ↑  Ela Bhatt to get Indira Gandhi peace prize *Hindustan Times*.  20.11.2011. Viitattu 5.3.2020.
10. ↑  Ela Bhatt to be honoured by Harvard University *Deccan Herald*.  13.3.2011. Viitattu 5.3.2020.
11. ↑  Ela Bhatt bags Global Initiative Award *Indian Express*.  16.11.2010. Viitattu 5.3.2020.
12. ↑  Hillary Clinton identifies activist Ela Bhatt as one of her 'heroines' *Times of India*.  22.6.2012. Viitattu 5.3.2020.

Aiheesta muualla
----------------

* Kuvia tai muita tiedostoja aiheesta **Ela Bhatt** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Yhdysvallat
* Alankomaat

 |
|  |
| Tieteilijät | 
* CiNii

 |
|  |
| Muut | 
* IdRef

 |

 |